Donald Trump, prima participare la un eveniment public după eşecul în scrutinul prezidenţial.
Trump a participat la depunerea de coroane de flori la Monumentul Soldatului Necunoscut. Donald Trump a fost însoţit la eveniment de vicepreşedintele în funcţie, Mike Pence. Preşedintele în funcţie al SUA nu a făcut nicio declaraţie la eveniment.
Preşedintele în funcţie al SUA, Donald Trump, a participat, miercuri, la o ceremonie comemorativă cu ocazia Zilei Veteranilor, în prima apariţie publică după înfrângerea în scrutinul prezidenţial, informează publicaţia The Hill.Donald Trump a participat la depunerea de coroane de flori la Monumentul Soldatului Necunoscut, în Cimitirul Naţional Arlington, situat în statul Virginia.Donald Trump a fost însoţit la eveniment de vicepreşedintele în funcţie, Mike Pence.Preşedintele în funcţie al SUA nu a făcut nicio declaraţie la eveniment.Donald Trump nu recunoaşte victoria lui Joseph Biden în scrutinul prezidenţial. Echipa preşedintelui în funcţie al SUA contestă rezultatele în state decisive pentru scrutin.Joseph Biden, preşedintele-ales al SUA, a marcat Ziua Veteranilor prin participarea la un eveniment comemorativ desfăşurat în Philadelphia, conform Fox News.